**NACRT**

**Ugovora o pružanju usluga elektronskog bankarstva**

***(E –banking)***

Zaključen \_\_\_\_\_\_\_\_\_ u Beogradu, između sledećih ugovornih strana:

Ovim Nacrtom Ugovora Banka upoznaje Korisnika platnih usluga sa sadržinom Ugovora o pružanju usluga elektronskog bankarstva (E –banking), kao predlogom za njegovo zaključenje. Rok važenja ovoga Nacrta je \_\_\_\_\_\_\_\_\_\_\_\_\_\_\_\_\_\_\_\_.

1. **BANCA INTESA AD BEOGRAD,** sa registrovanim sedištem u ulici Milentija Popovića 7b, Beograd-Novi Beograd, Republika Srbija, matični broj 07759231, PIB 100001159, koju zastupa predsednik Izvršnog odbora, Darko Popović, preko lica ovlašćenih Knjigom ovlašćenja za potpisivanje odbora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(uneti ime, prezime i funkciju u ime potpisnika Banke), (u daljem tekstu: **Banka**);
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,sa sedištem u ulici\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matični broj\_\_\_\_\_\_\_\_\_\_\_\_\_\_\_\_\_\_\_\_*,* PIB\_\_\_\_\_\_\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_,(ime, prezime i funkcija) (u daljem tekstu: **Korisnik platnih usluga**)

(zajednički naziv u daljem tekstu: Ugovorne strane)

Pojmovi korišćeni u ovom Ugovoru bliže su objašnjeni u Opštim uslovima poslovanja Banca Intesa AD Beograd za usluge elektronskog bankarstva za pravna lica i preduzetnike (u daljem tekstu:OUP za E-banking usluge) i Opštim uslovima poslovanja Banca Intesa AD Beograd za platne računu i platne usluge za pravna lica i preduzetnike (u daljem tekstu: OUP za platne račune i platne usluge).

**PREDMET UGOVORA**

**ČLAN 1.**

Predmet ovog Ugovora je regulisanje međusobnih prava, obaveza i odgovornosti ugovornih strana pri korišćenju usluga elektronskog bankarstva (u daljem tekstu: E-banking usluga), s tim da se pod »elektronskim bankarstvom« (u daljem tekstu E-banking) podrazumeva elektronska razmena informacija između ugovornih strana, kao i raspolaganje sredstvima i vođenje platnog računa Korisnika platnih usluga kod Banke putem E-banking-a saglasno Pristupnici za korišćenje E-banking usluga (u daljem tekstu: Pristupnica), koju Korisnik platnih usluga popunjava i potpisuje prilikom zaključenja ovoga Ugovora.

Ovaj Ugovor je sastavni deo Okvirnog ugovora za usluge elekrtonskog bankarstva (u daljem tekstu: Okvirni ugovor). Okvirni Ugovor čine još i OUP za E-banking usluge, OUP za platne račune i platne usluge, Izvod iz Tarife naknada za usluge Banca Intesa AD Beograd (u daljem tekstu: Tarifa), Pristupnica za korišćenje E-banking usluga (u daljem tekstu: Pristupnica) i Terminski plan prijema i izvršenja platnih naloga (u daljem tekstu: Terminski plan).

Korisnik platnih usluga potvrđuje, potpisom na ovom Ugovoru, da su mu dostavljena sva dokumenta iz prethodnog stava ovoga člana i da se upoznao sa svim uslovima, koji se odnose na pružanje E-banking usluga od strane Banke.

Ugovorne strane su saglasne da se predugovorna faza ne primenjuje na Korisnika platnih usluga – pravno lice.

**OBAVEZE UGOVORNIH STRANA**

**Član 2.**

Korisnik platnih usluga, se obavezuje da E-banking usluge koristi u skladu s pozitivnim propisima i Okvirnim ugovorom.

Banka E-banking usluge obavlja ažurno i u dobroj veri, saglasno opštim bankarskim standardima.

Korisnik platnih usluga je saglasan i potpisom na ovom Ugovoru ovlašćuje Banku da, u smislu propisa koji uređuju obligacione odnose, može sva i bilo koja svoja dospela, a nenaplaćena potraživanja od Korisnika platnih usluga, naplatiti iz bilo kog potraživanja koje Korisnik platnih usluga ima prema Banci.

**OBAVEŠTAVANJE I PREPISKA**

**Član 3.**

Korisnik platnih usluga je izričito saglasan, da Banka u skladu sa članom 72. Zakona o platnim uslugama izvrši usklađivanje podataka o statusnim i/ili drugim značajnim promenama u vezi sa Računom, sa podacima preuzetim od organizacije nadležne za vođenje registra privrednih subjekata u roku od 3 (tri) radna dana od dana preuzimanja ovih podataka.

Korisnik platnih usluga se obavezuje da obavesti Banku o promenama podataka u vezi sa Računom, koji se registruju kod drugih organa i organizacija, kao i da preduzme pravne radnje potrebne za usklađivanje podataka u vezi sa Računom u roku od 3 (tri) dana od dana prijema rešenja o upisu te promene.

Korisnik platnih usluga se obavezuje da Banci dostavi podatke i dokumentaciju neophodnu za prepoznavanje i praćenje Korisnika platnih usluga u skladu sa pozitivnim propisima o sprečavanju pranja novca i finansiranja terorizma. U suprotnom, Banka je dužna da odbije izvršenje platne transakcije i raskine ovaj Ugovor, shodno odredbama važećeg zakona, koji reguliše sprečavanje pranja novca i finansiranje terorizma.

**TRAJANJE UGOVORA**

**Član 4.**

Ovaj Ugovor je zaključen na neodređeno vreme.

**MERODAVNO PRAVO**

**Član 5.**

Za sve što nije predviđeno ovim Ugovorom, primenjivaće se odredbe Zakona o platnim uslugama, Zakona o obligacionim odnosima i ostalih pozitivnih propisa.

**DELIMIČNA NIŠTAVOST**

**Član 6.**

Ugovorne strane saglasno konstatuju da ništavost pojedinačne odredbe ovog Ugovora ne povlači i ništavost Ugovora u celini.

**REŠAVANJE SPOROVA**

**Član 7.**

Ugovorne strane su saglasne da eventualne nesporazume, koji proisteknu iz i povodom ovog Ugovora, rešavaju mirnim putem, a u suprotnom sporove će rešavati nadležni sud u skladu sa zakonom u slučaju da je Korisnik platnih usluga preduzetnik, odnosno nadležni sud prema sedištu Banke u slučaju da je Korisnik platnih usluga pravno lice.

**BROJ PRIMERAKA UGOVORA**

**Član 8.**

Ovim potvrđujem da mi je Banka, na moj zahtev, uručila ovaj Nacrt Ugovora.

Banka Korisnik platnih usluga

p.o.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (potpisi i opciono pečat)

p.o.\_\_\_\_\_\_\_\_\_\_\_\_\_\_

(potpisi i pečat)